আহমাদ রেজা খান কাসুরি

সাহেবজাদা আহমাদ রেজা খান কাসুরি (জন্ম:১৯৪০) একজন পাকিস্তানি রাজনীতিবিদ ও আইনজীবী। এছাড়াও তিনি সাহেবজাদা আহমাদ রেজা খান কাসুরি নবাব মুহাম্মদ আহমেদ খান কাসুরির (১৯০৩-১৯৭৪) পুত্র, যিনি ১৯৭৪ সালে একটি গাড়ি হামলায় নিহত হন।

প্রারম্ভিক জীবন ও কর্মজীবন
আহমদ রেজা খান কাসুরি খেশগী পরিবারে কসুর শহরে জন্মগ্রহণ করেন। তিনি সেন্ট্রাল মডেল স্কুল, লাহোর এবং গভর্নমেন্ট কলেজ, লাহোর থেকে শিক্ষা লাভ করেন। পরবর্তীতে কেমব্রিজ বিশ্ববিদ্যালয় থেকে আইন বিষয়ে স্নাতকোত্তর ডিগ্রি অর্জনের পর তিনি একজন অ্যাটর্নি হন।'Reopening ZAB (Zulfiqar Ali Bhutto) case will be unconstitutional' Pakistan Today (সংবাদপত্র), প্রকাশিত ৩ এপ্রিল ২০১১, সংগৃহীত ২৪ জুন ২০১৯ ১৯৬৫ সালের ভারত-পাকিস্তান যুদ্ধ-পরবর্তী সময়ে যখন জুলফিকার আলী ভুট্টো আয়ুব সরকারের পদত্যাগ করেন, তখন আহমদ রজা কাসুরি তার দলে যোগ দেন। পাকিস্তান পিপলস পার্টি (পিপিপি) ১৯৬৭ সালে আত্মপ্রকাশের সময় তার পিতা নওয়াব মুহাম্মদ আহমদ খান কাসুরি ছিলেন দলের প্রতিষ্ঠাতা ও প্রধান অর্থদাতা। ভুট্টোর সাথে তার পিতার ঘনিষ্ঠ সম্পর্ক থাকার কারণে কাসুরি পিপিপির কেন্দ্রীয় কার্যনির্বাহী কমিটির সদস্য নিযুক্ত হন। তিনি ১৯৭০ সালের সাধারণ নির্বাচনে লাহোর আসন থেকে পিপিপির মনোনয়নে জাতীয় পরিষদের সদস্য নির্বাচিত হন।আহমদ রজা খান কাসুরির নাম পাকিস্তানের জাতীয় পরিষদের নির্বাচিত সদস্য হিসেবে তালিকাভুক্ত সংগৃহীত ২৪ জুন ২০১৯Justice in the Bhutto Case দ্য ওয়াশিংটন পোস্ট (সংবাদপত্র), প্রকাশিত ১ মার্চ ১৯৭৯, সংগৃহীত ২৪ জুন ২০১৯

তবে কাসুরি, আদর্শবাদী দৃষ্টিভঙ্গি ধারণ করলেও শীঘ্রই ভুট্টোর বাস্তববাদী রাজনৈতিক অবস্থানের প্রতি বিমুখ হন। ভুট্টোর কঠোর বিরোধিতা থাকা সত্ত্বেও ১৯৭১ সালের ৩ মার্চ ঢাকায় আহূত জাতীয় পরিষদের অধিবেশনে অংশগ্রহণে কাসুরি অনড় ছিলেন।

মোহাম্মদ আহমদ কাসুরির হত্যা
১৯৭৪ সালে পাকিস্তানের প্রধানমন্ত্রী জুলফিকার আলী ভুট্টো-এর নির্দেশে মোহাম্মদ আহমদ খান কাসুরি নিহত হন বলে অভিযোগ রয়েছে। আসলে হত্যার লক্ষ্য ছিলেন তার পুত্র আহমদ রেজা খান কাসুরি, যিনি বন্দুকধারীদের হামলা থেকে অক্ষত অবস্থায় বেঁচে যান।Pakistan Sentences Bhutto to Death for Murder Plot দ্য নিউ ইয়র্ক টাইমস, প্রকাশিত ১৮ মার্চ ১৯৭৮, সংগৃহীত ৯ জুন ২০১৯

পরবর্তীতে ১৯৭৯ সালে লাহোর উচ্চ আদালত ভুট্টোকে গ্রেপ্তার ও দোষী সাব্যস্ত করে। এই অভিযোগিত হত্যাকাণ্ডে তিনি আনুষ্ঠানিকভাবে খালাস পাননি। ১৯৭৭ সালের ৫ জুলাইয়ের সামরিক অভ্যুত্থানের পর আহমদ রেজা কাসুরি কর্তৃক দায়েরকৃত মামলাটি একনায়ক মোহাম্মদ জিয়াউল হকের জন্য সহায়ক প্রমাণিত হয়।

আহমদ রেজা কাসুরি যখন তার পিতার সঙ্গে গাড়ির সামনের আসনে বসে চালাচ্ছিলেন, তখন লাহোর-এর শাদমান এলাকায় তাদের গাড়িতে গুলিবর্ষণ করা হয়। গাড়িটি মারাত্মকভাবে ক্ষতিগ্রস্ত হলেও কাসুরি তার আহত পিতাকে গালিবর্গের ইউনাইটেড খ্রিস্টান হাসপাতালে নিয়ে যেতে সক্ষম হন। কিন্তু তার পিতা সেই রাতেই মৃত্যুবরণ করেন।

১৯৭৪ সালের ১১ নভেম্বর, ভুট্টো গভীর রাতে একটি ফোন কল পান। অপর প্রান্তে ছিলেন ফেডারেল সিকিউরিটি ফোর্সের (এফএসএফ) মহাপরিচালক মাসুদ মাহমুদ, যিনি জানান যে মোহাম্মদ আহমদ কাসুরি নিহত হয়েছেন। আহমদ রেজা কাসুরি তার পিতাকে নিয়ে একটি বিয়ের অনুষ্ঠান থেকে ফেরার সময় গাড়িটি শাদমান কলোনিতে দুই দিক থেকে হামলার শিকার হয়েছিল।

মোহাম্মদ আহমদ কাসুরি তার ছেলের পাশে বসা ছিলেন। হামলার পর আহমদ রেজা সরাসরি ইউনাইটেড খ্রিস্টান হাসপাতালে গাড়ি নিয়ে যান, যেখানে তার পিতাকে মৃত ঘোষণা করা হয়। হামলাকারীরা অদৃশ্য থাকলেও আহমদ রেজা দাবি করেন যে এই আক্রমণের পরিকল্পনাকারী ছিলেন জুলফিকার আলী ভুট্টো। তার মতে, কারণটি সহজ—তিনি ভুট্টোর নীতির বিরোধিতা করতেন এবং যদিও পিপিপির টিকিটে নির্বাচিত হয়েছিলেন, তবুও তিনি আসগর খান নেতৃত্বাধীন বিরোধী দলে যোগ দেন। তিনি ভুট্টোর নীতির এতটাই সমালোচক ছিলেন যে ১৯৭৩ সালের সংবিধানে তিনি স্বাক্ষরও করেননি।

১৯৭৪ সালে ইচরাহ থানা এলাকায় এফআইআর (প্রথম তথ্য প্রতিবেদন) দাখিলের সময় কাসুরি ঘটনার প্রতিটি বিবরণ লিপিবদ্ধ করেন এবং সম্ভাব্য অভিযুক্ত সম্পর্কে জিজ্ঞেস করা হলে পুলিশের আপত্তি সত্ত্বেও তিনি ভুট্টোর নাম উল্লেখ করেন। কাসুরির সন্দেহ করার কারণও ছিল। ছাত্রজীবন থেকেই তিনি সাহসী ও স্পষ্টভাষী ছিলেন এবং প্রায়ই শিক্ষকদের সঙ্গে তর্কে জড়াতেন। তিনি যুক্তি দেন যে হামলায় ব্যবহৃত অস্ত্রশস্ত্র কেবল ভুট্টোর আধাসামরিক বাহিনীর কাছেই পাওয়া সম্ভব। তবে তখন পুলিশ মামলাটি অমীমাংসিত হিসেবে বন্ধ করে দেয়।

পাঞ্জাবের গভর্নর গোলাম মুস্তফা খাঁ-কে কাসুরিকে দলে ধরে রাখার নির্দেশ দেওয়া হয়েছিল, কিন্তু তা ব্যর্থ হয় এবং কাসুরি জাতীয় পরিষদে ভুট্টোর সমালোচনা অব্যাহত রাখেন। শেষ পর্যন্ত ভুট্টো খাঁর ও পাঞ্জাবের মুখ্যমন্ত্রী মালিক মিরাজ খালিদকে লিখেছিলেন কেন কাসুরিকে বিচ্ছিন্ন করা হয়নি। কিন্তু ভুট্টো কাসুরিকে অবমূল্যায়ন করেছিলেন। একজন আইনজীবী হিসেবে তার বোঝা উচিত ছিল যে এমন এফআইআর দায়েরের পরিণতি কী হতে পারে; অথচ তিনি এটিকে হালকাভাবে নিয়ে স্বাভাবিক কাজ চালিয়ে যান।

অন্যদিকে, আহমদ রেজা কাসুরি ১৯৭৪ সালের ২০ নভেম্বর, তার পিতার হত্যার নয় দিন পর জাতীয় পরিষদের অধিবেশনে উপস্থিত হন। তিনি হাতে ছোট একটি শিশি নিয়ে আসেন, যাতে তিনি দাবি করেন এটি তার পিতার রক্ত, সঙ্গে ছিল একটি রক্তমাখা শার্ট। তিনি ঘোষণা করেন যে সংসদ সদস্যদের উপর সরকারের হত্যাচেষ্টা প্রকাশ করা হবে। দীর্ঘদিন ধরে তিনি এই ধারায় বক্তব্য রাখতে থাকেন এবং সর্বদা দুর্ব্যবস্থা ও অবিচারের সমালোচনা করতেন।
গ্রন্থ 
তথ্যসূত্র